**PROCES VERBAL**

În data de 28 Septembrie 2017, începând cu ora 17:00, pe str. Porumbeilor, nr.25, ap.1G s-a desfăşurat şedinţa de lucru cu mediatorii din judeţul Cluj. Secretar de ședință a fost propus d-nul Eronim Uțiu.

Agenda de lucru a cuprins partea de informare, a d-nei președinte Aurora Cîrlig, despre activitatea CPMJ Cluj şi constituirea unui sistem de lucru de tip workshop şi voluntariat de promovare la nivel local.

**Teme discutate:**

**1. Moduri de eficientizare a colaborării dintre CPMJ şi Curtea de Apel Cluj, respectiv instanţele judecătoreşti.**

Luni, 25.09.2017, a fost programată o întâlnire cu d-nul judecător Mitea Valentin, vicepreședintele Curții de Apel Cluj, întâlnire la care s-a discutat despre situațiile întâlnite de la semnarea protocolului și necesitatea formării unei comunicării unitare în ceea ce privește medierea, atât din partea mediatorilor cât și din partea judecătorilor. Concluzia întâlniri s-a concretizat într-o solicitare depusă la Curtea de Apel Cluj, pe data de 26.09.2017. Joi, 28.09.2017 s-a primit informarea prin care vicepreşedintele curţii a transmis solicitarea către tribunale/judecătorii din judeţele arondate Curții de Apel Cluj, cu recomandarea de a stabilii la nivelul tribunalelor și/sau judecătoriilor a unor întâlniri de natura celor solicitate. La aceste întâlniri considerăm oportună prezența d-nului Dedu Ion, membru CM și în Comisia Permanentă, invitație pe care o vom trimite către CM.

În continuare s-au adus în discuție următoarele criterii, teme şi propuneri:

- clarificare aspecte de validitate ale AM depuse pentru consfinţire la instanţe. Forme „unitare” tipizate nu „uniformizate” ale AM pe speţe de mediere penală,..

- termene de procesare-răspuns, soluţionarea cu celeritate a AM, pe care le putem transmite clienţilor.

- discutarea unori tipuri de speţe concrete, ex. partaj voluntar cu una sau mai multe părţi în străinătate,.....

- analiza posibilităţii de a avea la instanţe, tabele electronice-liste de mediatori activi, după modelul celor cu experţi, unde judecătorul selectează/recomandă aleatoriu un mediator, chiar dacă partea/ţile pot să-şi aleagă altul de pe un tablou unitar din holul instanţei.

**2. Activitate de promovare, voluntariat şi protocoale de colaborare cu instituţii.**

S-a expus protocolul semnat cu Prefectura Cluj, în urma discuțiilor purtate cu reprezentanții legali ai aceste instituții, beneficii și obiective comune.

La data de 26.09.2017, a avut loc întâlnirea programată dintre reprezentanții Penitenciarului Gherla, respectiv d-nul director Gabriel Canta, comisar șef de penitenciare. și reprezentanții CPMJ Cluj, d-na președinte Aurora Cîrlig, d-na Petruța Bocoș și d-nul Eronim Uțiu. Scopul întâlnirii a fost prezentarea unui protocol de colaborare între cele două instituții, prezentând situații similare de bună colaborare și în alte județe din țară unde este semnat un astfel de protocol. S-a discutat despre utilitatea actului de mediere în cauzele penale cu deținuții aflați în arest preventiv, despre informarea corectă atât a persoanelor private de libertate cât și a personalului unităților de detenție și nu în ultimul rând de îmbunătățirea climatului social prin reconstrucția relațiilor interumane. A fost lăsat un draft de protocol d-nului director Gabriel Canta, comisar șef de penitenciare, cu asigurarea că după parcurgerea lui de către juristul penitenciarului, va da curs semnării și implementării acestuia în unitatea pe care o conduce.

În continuarea ședinței de lucru s-a hotărât necesitatea continuării promovării prin încheierea de noi protocoale, reactivarea celor existente din 2016, cu şcoli, primării... S-a constatat că există deschidere iar pentru o bună argumentare trebuie aleasă o comunicare unitară de promovare a medierii, conformă cu instituția în cauză, penrtu ca funcţionarii acestor instituții să apeleze, recomande soluţionarea prin mediere. Luând în discuție proiectele în derulare, din 2015 până în prezent, fiecare participant la ședință a făcut cunoscute situațiile cu care s-a confruntat în momentul întâlnirii cu reprezentanții instituțiilor amintite. Totodată s-a hotărât alcătuirea unor materiale comune (slide-uri pe grupe de clase primare, gimnaziale și liceale) pentru informarea despre mediere în școlile și liceele cu, care CPMJ Cluj are semnate protocoale de colaborare.

**3. Participarea la Congresul Organizaţiei Tinerilor Medici 6-8 Octombrie.**

CPMJ Cluj, prin d-na președinte Aurora Cîrlig, a primit invitaţia, din partea președintelui OTM Cluj d-nul Dan Cristian Paul, de a participa la Congresul Pluridisciplinar din zilele de 6-8 octombrie, organizat la Cluj-Napoca. La eveniment va participa, alături de colegii mediatori din Cluj, d-na Anca Iacob, membru în Consiliul de Mediere și în Comisia Permanentă a Consiliului de Mediere. Pe lângă aspectele de culpă medicală, congresul tinerilor medici cuprinde ca strategie abordări multidisciplinare. Participarea la acest eveniment se va face pe bază de listă, organizatorii solicitând acest lucru în vederea bunei desfășurări a evenimentului.

**4. Constituirea unui grup de Work-shop în cadrul CPMJCluj.**

La acest punct pe ordinea de zi, d-na Petruța Bocoș, a propus constituirea unor întâlniri lunare la care să participe mediatorii fără pregătire juridică sau care doresc să îşi îmbunătăţească utilizarea termenilor juridici în AM. Din discuţii și pe exemple mai deosebite de cazuri, proceduri, s-a constatat că este util schimbul de cunoştinţe pe validare-aplicare-acceptare AM de către alte profesii sau instituţii (notari, executori, procurori, OCPI, etc), s-a decis în unanimitate ca prima şedinţă de lucru să aibă loc în 12 octombrie ora 17:00, agenda va cuprinde:

-prezentarea unui caz cu părţi multiple, în derulare.

-formule obligatorii pentru AM în domeniul penal.

-abordare comună a altor grupuri de profesii.

Ședința de lucru s-a încheiat la ora 19:00.

Aurora Cîrlig

Preşedinte CPMJ Cluj